สวัสดีค่ะ อยากถามว่าอาการปวดหน้าอกข้างซ้าย ร้าวไปถึงหลังข้างซ้าย หายใจไม่อิ่ม หนูเป็นอะไรคะ ไปหาหลายที่ก็วินิจฉัยอาการก็บอกว่าซี่โครงอักเสบ บางที่ก็บอกไม่เป็นอะไรอายุยังน้อยอยู่ เอ็กซเรย์ ตรวจคลื่นหัวใจก็ปกติ เป็นอาการนี้ตั้งแต่ม.5 จนตอนนี้ ปี4 แล้วค่ะ แต่ตอนม.4 เคยทานยาลดความอ้วนแล้วใช้สารเสพติดร่วมค่ะ ตอนนั้นมีอาการหัวใจเต้นแรงและเต้นเร็วมาก เลยหยุดหลังจากนั้นมาก็มีอาการที่ว่าไปข้างต้นค่ะ เป็นๆหายๆ มาเรื่อยๆค่ะ ตอนนี้ปวดหายใจไม่อิ่มได้ 3-4 วันแล้ว 😭
สวัสดีค่ะ อาการปวดหน้าอกข้างซ้าย อาจเกิดจาก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆหากอายุยังน้อย ไม่มีประวัติโรคหัวใจ มีโอกาสเป็นสาเหตุจากโรคหัวใจได้น้อย แต่อย่างไรก็ตามแนะนำสังเกตอาการ หากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร และไม่ควรใช้ยาลดความอ้วนหรือสารเสพติด เพราะยาลดความอ้วนและสารเสพติดอาจเป็นตัวกระตุ้นให้มีใจเต้นเร็วผิดปกติและมีหัวใจวายตามมาได้